अजमेर. शहर में शुक्रवार को क्रिसमस पर्व मसीही समाज में उत्साह से मनाया गया। इस मौके पर घरों और गिरजाघरों को रोशनी से सजाया गया।
केसरगंज स्थित इमाकुलेट कंसेप्शन कैथेड्रिल चर्च, मदार स्थित रोजरी चर्च, परबतपुरा स्थित सेंट जोंस चर्च, आगरा गेट स्थित रोबसन मेमोरियल चर्च, जयपुर रोड स्थित सेंट्रल मेथेडिस्ट चर्च, पालबीसला स्थित सेंट मेरी चर्च को सहित अन्य चर्चों में रंगीन रोशनी की गई। प्रभु यीशु के जन्म की खुशी में सभी चर्चों में 24 दिसंबर की रात विशेष प्रार्थना की गई। शुक्रवार सुबह भी प्रार्थना का सिलसिला जारी रहा।
केसरगंज स्थित इमाकुलेट कंसेप्शन कैथेड्रिल चर्च में शुक्रवार सुबह फादर कॉसमॉस शेखावत प्रार्थना कराई। इसी दिन शाम को सेंट एंसलम्स ग्राउंड में क्रिसमस मेले का आयोजन किया गया। विभिन्न प्रकार के व्यंजन, खेलकूद आदि की स्टॉल लगाई गई। इसमें सभी वर्गों के लोगों ने शिरकत की। पालबीसला स्थित सेंट मेरी चर्च में रेव. सन्नी एस कुमार ने आराधना कराई।
उसके बाद मिलन समारोह में एक दूसरे से मिलकर बधाई दी। आगरा गेट स्थित रोबसन मेमोरियल चर्च में रेव. जेके शर्मा संदेश दिया। जयपुर रोड स्थित मेथेडिस्ट चर्च में रेव. एफडब्ल्यू फिलिप के सानिध्य में विशेष प्रार्थना व क्रिसमस सर्विस हुई।
केक, कैंडल्स और कैरल्स का अनूठा संगम
जवाहर रंगमंच पर आयोजित नायाब कार्यक्रम में केक, कैंडल्स और कैरल्स अनूठा संगम हुआ। ऑडियो विजुअल इफेक्टस् के साथ नैक्टिविटी प्ले व प्रार्थना के बाद सांता क्लॉज ने करतब दिखाकर खूब मनोरंजन किया। यीशु जन्मोत्सव अनूठे अंदाज में प्रस्तुत किया गया। राजस्थान मसीही मंच के सचिव बिपिन बैसिल ने बताया कि माउंट कार्मेल चर्च के सौजन्य से आयोजित क्रिसमस कार्यक्रम में पैंटोमाइम के साथ अडिय़ो विजुअल इफैक्ट्स व नैक्टिविटी प्ले का मंचन किया।
जहां पीछे से स्क्रीन पर सजीव करने वाले दृश्य व दूसरी तरफ मंच पर किरदार निभा रहे कलाकारों के होठों का ऑडियो के साथ साउण्ड तालमेल अद्भुत रहा।बैसिल के अनुसार कार्यक्रम का आगाज रेव बर्नाड डेविड के भारत में सौहार्द अमन चैन के लिए प्रार्थना से हुआ। इसके बाद कैरल्स यानी मसीही गीतावलियों के साथ कलाकारों रंगारंग कार्यक्रम प्रस्तुत किया गया।
बच्चों ने भी एंजिल डांस प्रस्तुत किए और नव वर्ष की शुभकामनाएं दी। रेव राजेंद्र डेविड ने दिया प्रभु वचन संदेश यीशु मसीही के प्रेम सेवा का वर्णन किया। सांता क्लॉज ने सांता डांस प्रस्तुत कर बच्चों को उपहार बांटे और खेल खिलाए। इसमें केक और कैंडल्स का लोगों ने लुत्फ उठाया। संचालन रेव निशिकांत किया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva